# MUS-samtalen

Dette materiale er inspiration til vores MUS.

### Formål:

* At få drøftet det seneste års præstationer, opgaver, samarbejde, trivsel m.m. samt forventninger til opgaveløsningen, kompetenceudvikling og eventuel fremtidig karriere.
* At få drøftet sammenhængen mellem dine opgaver og kompetencer og afdelingens udfordringer og opgaver.

## Inspirationsspørgsmål til samtalen og udviklingsplan

Læs og tænk over inspirationsspørgsmålene nedenfor. Skriv gerne noter. Det gør jeg også. Vi gennemgår dem ikke slavisk, men de fungerer som inspiration og som hjælp til at strukturere samtalen.

Samtalen slutter med en udviklingsplan. For at være sikker på, at vi ikke glemmer noget, så skal du efter samtalen skrive første udkast til din udviklingsplan og sende til mig. Så læser jeg den igennem og skriver til og fra i den. Når vi begge er enige om udviklingsplanen, så kan vi sætte aktiviteterne i værk. I en udviklingsplan kan der fx stå noget om eventuel kompetenceudvikling, hvad og hvordan, nye opgaver, samarbejder mv. Det skal stå så konkret som muligt. Det er min erfaring, at det er lettere at handle på efterfølgende.

### Tilbageblik og feedback

1. Hvilke resultater og præstationer har jeg opnået det seneste år?
2. Hvad er gået godt, hvad har været udfordrende? Og hvorfor?
3. Hvilke kompetencer har jeg særligt haft i spil det seneste år?
4. Hvordan fungerer mit samarbejde med mine kollegaer, med samarbejdspartnere fra andre afdelinger, eksterne samarbejdspartnere mv.?

### Motivation og trivsel

1. Hvad motiverer mig?
2. Hvordan trives jeg med mine opgaver, kolleger og min nærmeste leder?
3. Giver opgaverne mig tilstrækkeligt med udfordringer – hvad vil jeg gerne lave mere af?
4. Er forventningerne til mig og min opgaveløsning tilstrækkeligt klare?
5. Får jeg den feedback, som jeg har brug for fra mine kolleger og fra min nærmeste leder?
6. Hvordan bidrager jeg til samarbejdet og relationerne i afdelingen?
7. Er jeg stolt af afdelingen som arbejdsplads?

### Mål og udvikling

1. Hvilke kompetencer har jeg brug for at udvikle i forhold til afdelingens opgaver og udfordringer?
2. Har jeg en ide til, hvordan jeg kan udvikle disse kompetencer – sidemandsoplæring, kurser, jobbytte eller lign.?
3. Mine overvejelser ift. opgaver/funktioner/karriere på kort og lidt længere sigt?
4. Hvad skal jeg gøre mere af/mindre af i det kommende år – lad os lave konkrete aftaler

### Min udviklingsplan: